इस आसन को करने के लिए ताड़ासन की मुद्रा में सीधे खड़े हो जायें। फिर घुटनों को स्‍क्‍वैट करने की स्थिति में झुकायें। इस दौरान तलवों को जमीन पर स्थिर रखें और घुटनों को मोड़कर बैठ जायें। फिर शरीर के ऊपरी हिस्‍से को दाईं तरफ मोड़ें, शरीर का ऊपरी हिस्सा दाहिने घुटनों तक लाने का प्रयास कीजिए। अपने हाथों और हथेलियों को भी मोड़ लीजिए। फिर पीठ की तरफ से हाथों को ले जाकर एक हाथ से दूसरे हाथ को कसकर पकड़ लीजिए। फिर अपने सिर को ऊपर की तरफ ले जाकर लंबी सांस लें। लंबी सांसें 4-5 बार लें। फिर आराम से सामान्य स्थिति में आयें। फिर शरीर के दूसरे तरफ से इस क्रिया को दोहरायें।